बालाघाट कलेक्टर ने माना-खरीदी थी लकड़ी, सीएस को दी सफाई
इमारती लकड़ी के अवैध कारोबार का मामला, कहा -मैंने कोई गलती नहीं की
पॉलिटिकल रिपोर्टर | भोपाल
बालाघाट जिले में इमारती लकड़ी के अवैध कारोबार के आरोपों से घिरे कलेक्टर वी किरण गोपाल मामले के तूल पकड़ने के बाद शनिवार को सफाई देने मुख्य सचिव अंटोनी जेसी डिसा के पास पहुंचे। उन्होंने मुख्य सचिव से कहा कि उनकी कोई गलती नहीं है। जिस इमारती लकड़ी की बात हो रही है, वह बाजार दर से उन्होंने खरीदी है। इसमें कोई गड़बड़ी नहीं। कलेक्टर ने पुलिस की कार्रवाई पर भी सवाल खड़े किए। हालांकि अभी तक के घटनाक्रम के बाद भी शासन स्तर से कलेक्टर पर कार्रवाई को लेकर कोई सुगबुगाहट नहीं है। इस बीच वन मंत्री गौरीशंकर शेजवार ने कलेक्टर और एसपी के मामले में टिप्पणी करने से इनकार कर दिया। कलेक्टर ने माना कि सागौन उन्होंने आंध्रप्रदेश में अपने घर पश्चिम गोदावरी भेजी है, लेकिन इसके लिए उनके पिता ने पेमेंट किया है। कलेक्टर ने पिता द्वारा किए गए 8,70,611 रुपए की रसीद भी सीएस को बताई है।
पुलिस ने अब तक 13 एफआईआर दर्ज कर ली हंै। जहां तक कलेक्टर के खिलाफ आरोपों की बात है, यह शिकायत पूर्व विधायक किशोर समरीते की है। हमने समरीते को नोटिस जारी कर सोमवार को बयान दर्ज करने के लिए बुलाया है। - गौरव तिवारी, एसपी, बालाघाट
hin_Deva hin_Deva kas_Deva hin_Deva hin_Deva